
Martfű Város Polgármesterétől

                     E L Ő T E R J E S Z T É S 
Tisztelt Képviselő Testület!

Martfű Város Önkormányzatának Képviselő-testülete a közbiztonság javítása, értékeink védelme érdekében már több alkalommal foglalkozott a térfigyelő kamerarendszer kiépítésének kérdésével.

A feladat végrehajtásának előkészítéseként két céggel tárgyaltunk a kamerarendszer telepítéséről és a martfűi székhelyű Automatikai Műszaki Iroda árajánlata minősült jobbnak.

Az árajánlat az alap berendezéseket tartalmazza, ezen belül a település bevezető útjaihoz tervez fix kamerákat, valamint a rendőrség épületébe kialakítandó megfigyelő központot.
A havi díj tartalmazza az átjátszó állomás bérleti díját, energiaellátását. Amennyiben a tervezés során bebizonyosodik, hogy az Önkormányzat tulajdonában lévő víztoronyra fölszerelhető az átjátszó állomás , abban az esetben ez a bérleti díj fizetési kötelezettség elmarad, helyette egy egyszeri kb. 100.000 Ft kiadással működő képes lesz a rendszer.

A villamos energia ellátás, valamint a kamerák szereléséhez szükséges oszlopok felállításának költségeit nem tartalmazza az árajánlat.
A telepítési költségek alakulása:

4 kamera +központ + átjátszó:                                              nettó          2 722 000,- Ft

havi költség:                                                                          nettó               25 000,- Ft

oszlopok+ villamos energia:                                                                  szükség szerint

Összesen:                                                                                                2 747 000,- Ft + ÁFA

Kérem a Tisztelt Képviselő- testületet , hogy az előterjesztés megtárgyalását követően, az alábbi határozati javaslat elfogadásával járuljon hozzá a kamera rendszer telepítéséhez.
Határozati javaslat:

……../2011.(IX.15.) határozat

Térfigyelő kamera rendszer telepítéséről

Martfű Város Önkormányzatának Képviselő- testülete a településen térfigyelő kamera rendszer telepítését jóváhagyja az előterjesztésben és annak mellékletében foglaltak szerint.

A Képviselő- testület felhatalmazza a polgármestert a szerződések megkötésére.

Martfű, 2011. szeptember 7.
                                                                                                                        dr. Kiss Edit 

                                                                                                                        Polgármester
Készítette: 
Baloghné Juhász Erzsébet 
városfejlesztési és üzemeltetési iroda vezető 

Látta: Balogh Edith 
címzetes főjegyző  
